als_Latn dik_Latn sag_Latn
Disavantazhi i vetëm i telefonave inteligjentë është bateria e tyre, e cila nuk zgjat shumë për shkak të shërbimeve dhe aplikacioneve të shumta që këto pajisje ofrojnë, si Wi-Fi, Bluetooth, 4G LTE Advanced etj, dhe në fund të ditës përdoruesi duhet me patjetër që të furnizojë telefonin e tij me bateri.
Lenovo do që të eliminojë këtë problem, prandaj ka krijuar një telefon inteligjent bateria e të cilit është me kapacitet 4000mAh dhe thuhet se do të zgjasë për 46 ditë. Telefoni inteligjent, i quajtur Lenovo P70t, do të dalë së shpejti në treg. Ai përmban ekran 5 inç me rezolucion 720 x 1280 pikselë, procesorin MediaTek me arkitekturë 64-bit LTE, 1GB RAM, 8GB hapësirë të brendshme, që mund të zgjerohet nëpërmjet kartës microSD, kamera të pasme 13 megapikselë dhe kamera frontale 5 megapikselë.
Përmasat e këtij telefoni janë 142mm x 71.8mm x 8.9mm. Telefoni inteligjent Lenovo P70t ka marrë certifikimin nga TENNA kineze. Ai do të vijë në ngjyrë të bardhë dhe të zezë.
(Herë të lexuara: 33)
als_Latn als_Latn als_Latn als_Latn